Diari Oficial de la Generalitat Valenciana


Sumari del DOGV 4272, del 17-06-2002 (2002/5920)

ACORD de 30 d'abril de 2002, de la Comissió Territorial d'Urbanisme de València, relatiu al pla de reforma interior amb delimitació d'unitat d'execució de la zona del Carrer del Mar i del Carrer del 18 de Març, classificada com a sòl urbà en les normes subsidiàries de planejament d'Emperador.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5920


Data del document
:   30-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Emperador
    * pla d'urbanisme

ACORD de 30 d'abril de 2002, de la Comissió Territorial d'Urbanisme de València, relatiu al pla de reforma interior amb delimitació d'unitat d'execució de la zona del Carrer del Mar i del Carrer del 18 de Març, classificada com a sòl urbà en les normes subsidiàries de planejament d'Emperador. [2002/M5920]
  
Vist l'expedient remés per l'Ajuntament d'Emperador referit al pla de reforma interior amb delimitació d'unitat d'execució de la zona del Carrer del Mar i del Carrer del 18 de Març, classificada com a sòl urbà en les normes subsidiàries de planejament de la població, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà de la Resolució de l'Alcaldia, amb data 29 de novembre de 2001. Una vegada transcorregut el corresponent període d'exposició publica (notificat per mitjà d'edicte municipal, per anunci en el Diari Oficial de la Generalitat Valenciana amb data 5 de febrer de 2002 i en el diari Las Provincias amb data 8 de gener de 2002), es va aprovar provisionalment pel ple de la corporació local amb data 21 de març de 2002.
  
2. El projecte consta de memòria informativa, memòria justificativa i plans d'ordenació.
  
3. L'objecte del present pla de reforma interior és la delimitació d'una unitat d'execució i la seua reordenació amb la intenció de millorar l'accessibilitat a les parcel·les edificables i modificar la tipologia que era d'habitatge plurifamiliar a habitatge unifamiliar entre mitgeres més apropiada al que hi ha en el nucli urbà de la població.
  
El PRI modifica l'ordenació detallada que establia les NNSS, i que passa d'una illa tancada amb pati interior de dimensions considerables i tipologia d'illa densa ?residencial entre mitgeres- a l'ordenació de tres blocs d'habitatges unifamiliars adossats a les quals s'accedixen per un vial públic de nova creació.
  
Quant a l'àrea de repartiment que coincidix amb la unitat d'execució delimitada, disposa d'un aprofitament tipus de 2,15 m²t/m²s.
  
4. Emperador diposa de normes subsidiàries de planejament aprovades definitivament per la Comissió Territorial d'Urbanisme amb data 31 de gener de 1995.
  
Fonaments de dret
  
1. La tramitació ha sigut correcta, de conformitat amb el que establixen els articles 45, 46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, a l'efecte del compliment del que preceptua l'article 27 i 28 de la LRAU.
  
3. En el pla de reforma interior es millora la proporció de dotacions públiques respecte a l'aprofitament de la zona comparativament a l'ordenació detallada que s'incloïa en les normes subsidiàries, ja que, d'una banda, es disminuïx l'aprofitament de la zona que era de 3.361,80 m²t passant a 3.320 m²t amb la nova ordenació i, d'altra banda, es crea un nou vial públic de 308,01 m².
  
4. El conjunt de determinacions s'entenen acceptables des del punt de vista urbanístic, i no es modifica cap aspecte de l'ordenació estructural excepte la pròpia delimitació de la unitat d'execució i de l'àrea de repartiment que constituïx.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme acorda aprovar definitivament el pla de reforma interior amb delimitació d'unitat d'execució en la zona Carrer del Mar i Carrer del 18 de Març del municipi d'Emperador.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 30 d'abril de 2002.- El secretari de la Comissió Territorial d'Urbanisme: José Manuel Palau Navarro.